 
VZN č. 1/2024 
obce  Rudnianska Lehota o určení spádovej materskej školy

Všeobecne záväzné nariadenie obce Rudnianska Lehota č. 1/2024 o určení spádovej materskej školy v zriaďovateľskej pôsobnosti Obce Rudnianska Lehota

Čl. I.
Úvodné ustanovenie

1. Obecné zastupiteľstvo obce Rudnianska Lehota v súlade s ust. § 6 ods. 1 zákona č. 369/1990 Zb. o obecnom zriadení v znení neskorších predpisov a ust. § 59a zákona č. 245/2008 Z.z., o výchove a vzdelávaní (školský zákon), zákona č. 596/2023 Z.z. § 8a  o štátnej správe v školstve a školskej samospráve  vydáva toto Všeobecne záväzné nariadene Obce Rudnianska Lehota  č. 1/2024 o určení spádovej materskej školy v zriaďovateľskej pôsobnosti Obce Rudnianska Lehota (ďalej len ”obec „ )

Čl. II.
Určenie spádovej materskej školy

1. Obec vytvára podmienky na plnenie povinného predprimárneho vzdelávania v materských školách, ktorých je zriaďovateľom.
1. Spádovou materskou školou pre deti s trvalým pobytom na území obce Rudnianska Lehota, ktoré plnia povinné predprimárne vzdelávanie, je materská škola v zriaďovateľskej pôsobnosti obce:  Materská škola Rudnianska Lehota č. 224,  972 26 Nitrianske Rudno.
1. Dieťa s trvalým pobytom v obci môže plniť povinné predprimárne vzdelávanie  aj v inej ako spádovej materskej škole uvedenej v ods. 2, ak ho riaditeľ tejto materskej školy prijme na predprimárne vzdelávanie.  
1. Riaditeľ spádovej materskej školy uvedenej v ods. 2 je povinný prednostne prijať na povinné predprimárne vzdelávanie detí s trvalým pobytom v obci Rudnianska Lehota a deti umiestnené v zariadení na základe rozhodnutia súdu. 

Čl.  III.
Záverečné ustanovenia

1. Toto všeobecne záväzné nariadenie bolo schválené obecným zastupiteľstvom obce Rudnianska Lehota uznesením č. 33/2024 dňa  23.04.2024.
1. Toto všeobecne záväzné nariadenie nadobúda účinnosť pätnástym dňom od jeho schválenia. 


                                                                                                               Ivan Javorček
                                                                                                               starosta obce


V Rudnianskej Lehote dňa 03.04. 2024

